Diari Oficial de la Generalitat Valenciana


Sumari del DOGV 1039, del 07-04-1989 (1989/813548)

ORDRE de 20 de març de 1989, de la Conselleria de Treball i Seguretat Social, per la qual es convoquen els Premis Serveis Socials 1989.
---------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/03/20/(1)/dof/vci/html**

### Dades del document

Número de DOGV
:   1039

Data del DOGV
:   07-04-1989

Secció del DOGV
:   DISPOSICIONS GENERALS

Número del document
:   1989/813548


Data del document
:   20-03-1989

Organisme emissor
:   Conselleria de Treball i Seguretat Social

Tipus de document
:   Ordre

Ordre de 20 de març de 1989, de la Conselleria de Treball i Seguretat Social, per la qual es convoquen els premis de Serveis Socials 1989.  
La implicació de la societat en la resolució dels problemes que l'afecten és un principi bàsic de l?organització dels Serveis Socials de la Comunitat Valenciana.  
Així mateix, l?eficàcia de la política social de la Generalitat Valenciana demanà que la societat renove la seua mentalitat i siga més solidària i participativa en la lluita contra la marginació i les desigualtats socials.  
En la promoció d'aquest nou clima social és indiscutible el paper que realitzen els mitjans de comunicació social com a creadors d'opinió pública canalitzadors de la informació i inductors de noves demandes.  
Amb la finalitat, doncs, d'estimular-los i de reconéixer públicament la seua tasca sensibilitzadora de la societat, la Conselleria de Treball i Seguretat Social convoca uns premis per a enguany.  
En atenció d'aquests motius, i fent ús de les facultats que em confereix la Llei 5/83 de 30 de desembre (DOGV de 30 de desembre de 1988), Llei de Govern Valencià,  
ORDENE:  
Article únic  
Aprovar la convocatòria dels Premis de Serveis Socials, les bases de la qual es regiran per les que figuren com a Annex a aquesta Ordre.  
València, 20 de març de 1989.  
El Conseller de Treball i Seguretat Social,   
MIQUEL DOMENECH I PASTOR  
Premis Serveis Socials 1989  
BASES COMUNES  
Primera  
Es convoquen els premis Serveis Socials 1989 en les modalitats de premsa, fotografia i premi honorífic a empreses i entitats periodístiques (ràdio, televisió, premsa).  
En cadascuna de les modalitats es concediran tres premis, la quantia dels quals s'especifica en les bases particulars, a excepció del premi honorífic que consistirà en una placa.  
Segona  
El tema obligat dels premis serà tot el que faça referència als problemes de les persones marginades o subjectes a desigualtats socials (minusvàlids, tercera edat, menors, gitanos, drogodependents, etc.) així com a la promoció i divulgació d'aquells serveis socials, privats o públics, que en la prevenció i integració social dels col·lectius afectats generen ciutadans lliures i participatius.  
Tercera  
L'àmbit de la convocatòria és el de la Comunitat Valenciana.  
Quarta  
Els treballs podran realitzar-se en valencià o castellà.  
Cinquena  
El termini d'admissió dels treballs finalitzarà el dia 31 d'agost a les 15 hores.  
Sisena  
Dintre dels dos mesos següents es farà pública la decisió del jurat, així com la data del lliurament dels premis.  
Setena  
El jurat estarà compost pel Conseller de Treball i Seguretat Social, un membre de la Direcció General de Serveis Socials i un representant de cadascuna de les agrupacions sindicals de periodistes i de les associacions de professionals.  
Vuitena  
Els treballs s'hauran d'entregar personalment o per correu certificat a Secretaria de Participació, Passeig de l'Albereda, 16, 46037 València, indicant en el sobre «Premis Serveis Socials» i la modalitat a què es concursa. Es faran constar també totes les dades d'identificació personal, inclòs el número del telèfon.  
Novena  
El jurat podrà declarar deserts els premis.  
Deu  
No podran concórrer a aquesta convocatòria els treballs publicats als òrgans informatius de la Direcció General de Serveis Socials.  
Onze  
Encara que no siguen guardonats, el Jurat podrà recomanar la reproducció d'alguns treballs en les publicacions de la Direcció General de Serveis Socials. En aquest cas els autors seran retribuïts econòmicament.  
BASES ESPECIFIQUES  
PREMPSA  
Primera  
Podran optar a aquests premis els autors d'articles i reportatges publicats en qualsevol diari o revista d'informació general o especialitzada de la Comunitat Valenciana, des de l'1 de gener de 1989 fins el 31 d'agost, tret dels òrgans informatius d'aquesta Direcció General.  
Segona  
El tema dels articles i reportatges s'haurà d'ajustar al contingut de la base comuna segona.  
Tercera  
Hauran de presentar-se cinc exemplars o fotocòpies de cada article publicat especificant títol i data de la publicació.  
Quarta  
Si els articles foren publicats amb pseudònim o sense firma, el director de la publicació haurà de certificar el nom de l'autor.  
Cinquena  
Els concursants presentaran també un certificat del director de la publicació o de qui tinga els drets d'edició, autoritzant la reproducció dels articles.  
Sisena  
Es concediran tres premis.  
1. de 200.000 PTA   
2. de 100.000 PTA   
3. de 75.000 PTA  
FOTOGRAFIA  
Primera  
Les fotografies hauran de ser inèdites, en color o blanc i negre, amb un tamany mínim de 18 x 24 cms.  
Segona  
Els temes de les fotografíes s'hauran d'ajustar al contingut de la base comuna segona.  
Tercera  
Cada concursant podrà presentar un màxim de sis fotografies.  
Quarta  
Els concursants hauran de presentar declaració que no hi ha problemes de reproducció (sobre tot si es tracta d'imatges de persones).  
Cinquena  
Les fotografies quedaran en propietat de la Direcció General de Serveis Socials. Cas de reproduir-se en les publicacions propies d'aquesta Direcció General, les fotografies no premiades seran retribuïdes i es farà constar el nom del seu autor.  
Sisena  
Es concediran tres premis:   
a) Premi a la millor fotografia en color, 75.000 PTA.  
b) premi a la millor fotografia en blanc i negre, 75.000 PTA.   
c) Premi al millor conjunt de tres fotografies, 100.000 PTA.  
PREMI HONORIFIC  
Primera  
Podran concórrer a aquest premi, de caràcter exclusivament honorífic, totes aquelles empreses periodístiques (premsa, ràdio o televisió) que s'hagen distingit pel seu encertat tractament del tema -base comuna segona- en algun dels programes o seccions dels respectius mitjans de comunicació.  
Segona  
Aquest premi es concedirà a proposta de qualsevol persona o organisme que consideren que una determinada entitat periodística es mereixedora d'aquesta distinció honorífica. A tal fi faran la proposta corresponent i aportaran tota aquella informació que acredite els mèrits. No cap empresa periodística pot sol·licitar el premi per a ella mateixa. La Direcció General de Serveis Socials podrà proposar al Jurat el nom d'aquelles entitats que considere que reuneixen mèrits suficients.  
Tercera  
A fi de lliurar el premi, el Jurat podrà demanar assessorament o recaptar la informació complementària que estime convenient.


Còpia Permalink ELI